ai4bharat/Pralekha huggingface dataset:
|
நுகர்வோர் நலன், உணவு மற்றும் பொது விநியோகம் அமைச்சகம்
|
அத்தியாவசிய பொருட்கள்  மசோதா,2020 நாடாளுமன்றத்தில் நிறைவேற்றம்
அத்தியாவசியப் பொருட்கள் பட்டியலில் இருந்து, தானியங்கள், பருப்பு வகைகள், எண்ணெய் வித்துக்கள், வெங்காயம், உருளைக் கிழங்கு ஆகியவற்றை நீக்க வகை செய்யும் அத்தியாவசியப் பொருட்கள்  மசோதா 2020 மாநிலங்களவையில் நிறைவேற்றப்பட்டது. முன்னதாக, இந்த மசோதாவை, 2020 ஜூன் 5-ம் தேதி பிறப்பிக்கப்பட்ட அவசர சட்டத்திற்கு மாற்றாக, நுகர்வோர் விவகாரம், உணவு மற்றும் பொது விநியோகத்துறை இணையமைச்சர் திரு. தான்வே ராவ்சாகிப் தாதாராவ், மக்களவையில் கடந்த 14-ம் தேதி அறிமுகம் செய்தார். இந்த மசோதா, மக்களவையில் கடந்த 15-ம் தேதி நிறைவேற்றப்பட்டது.
அத்தியாவசியப் பொருட்கள்  மசோதா 2020, தனியார் முதலீட்டாளர்களுக்கு, தங்கள் வணிக நடவடிக்கைகளில் ஒழுங்குமுறை தலையீடுகளால், ஏற்படும் அச்சத்தை அகற்றுவதை நோக்கமாகக் கொண்டுள்ளது. உற்பத்தி செய்து, சேமித்து வைத்து, கொண்டு சென்று, விநியோகிப்பதில் சுதந்திரமான செயல்பாட்டுக்கு இது வழி வகுக்கும். இதன் மூலம், விவசாயத் துறையில், தனியார் துறை / அந்நிய நேரடி முதலீட்டை ஈர்க்க இது வகை செய்யும். குளிர்பதன வசதிகள், உணவு விநியோகத்தில் நவீனமயமாக்கம் ஆகியவற்றையும் இது ஊக்குவிக்கும்.
ஒழுங்குமுறை சூழலைத் தளர்த்தும் அதே வேளையில், நுகர்வோரின் நலன்களை அரசு இதில் உறுதி செய்துள்ளது. போர், பஞ்சம், அசாதரணமான விலை ஏற்றம், இயற்கை பேரிடர்கள் போன்ற சூழ்நிலைகளில், விவசாய உணவுப் பொருட்களை ஒழுங்குபடுத்தும் வசதி அதில் அளிக்கப்பட்டுள்ளது. அதேசமயம், மதிப்பு கூட்டு நிறுவு திறனில் பங்கேற்போர், ஏற்றுமதி தேவைக்கு ஏற்ப, ஏற்றுமதியாளர்கள் இது போன்ற பொருட்களை சேமித்து வைப்பதற்கான வரம்பில் விலக்கு அளிக்கப்படுகிறது. இதன் மூலம், விவசாயத்துறையில் முதலீடு செய்பவர்கள் ஊக்கமிழக்க மாட்டார்கள்.
மாநிலங்களவையில், இன்று இந்த மசோதா நிறைவேறுவதற்கு முன்பு நடந்த விவாதத்திற்குப் பதிலளித்த நுகர்வோர் விவகாரம், உணவு மற்றும் பொது விநியோகத்துறை இணையமைச்சர் திரு. தான்வே ராவ்சாகிப் தாதாராவ், சேமிப்பு வசதிகள் இல்லாததால், விவசாய விளைபொருட்கள் பெருமளவுக்கு வீணாவதைத் தடுக்க இந்தத் திருத்தம் அவசியமாகிறது என்று கூறினார். இந்த மசோதா, விவசாயிகளுக்கு மட்டுமல்லாமல், நுகர்வோர், முதலீட்டாளர்கள் ஆகியோருக்கும் ஆக்கபூர்வமான சூழலை உருவாக்கும் என்று கூறிய அவர், இது, நம் நாட்டை தன்னிறைவு பெற்றதாக மாற்றும் எனக் கூறினார். இந்தத் திருத்தம், விவசாயத் துறையில், ஒட்டுமொத்த விநியோகச் சங்கிலி முறையை வலுப்படுத்தும் என்று அவர் தெரிவித்தார். இந்தத் திருத்தம், இத்துறையில் முதலீடுகளை அதிகரிப்பதன் மூலம், விவசாயிகளின் வருமானத்தை இரட்டிப்பாக்கும் அரசின் உறுதிமொழி இலக்கை எட்ட உதவுவதுடன், எளிதாக வர்த்தகம் புரியவும் வழி வகுக்கும் என்றார்.
பின்புலம்;
இந்தியா பெரும்பாலான விவசாய விளைபொருட்கள் உற்பத்தியில் உபரி நிலையை எய்தியுள்ள போதிலும், குளிர்பதன வசதிகள், சேமிப்பு கிடங்குகள், பதப்படுத்தும் வசதிகளில் முதலீடு குறைவாக இருப்பதால், விவசாயிகள் தங்கள் விளைபொருட்களுக்கு நல்ல விலையைப் பெற இயலாத நிலை நிலவுகிறது. மேலும், அத்தியாவசியப் பொருட்கள் சட்டத்தால், தொழில் முனைவோரின் ஊக்கம் குலைந்து, ஏற்றுமதி பாதிக்கப்படுகிறது. அமோக அறுவடை காலங்களில், குறிப்பாக அழுகும் பொருட்களால், விவசாயிகள் பெரும் இழப்பை சந்திக்க நேரிடுகிறது. இந்தச் சட்டம் குளிர்பதன வசதிகள் மற்றும் நவீனமயமாக்கலில் முதலீட்டை ஈர்க்கும். இது, விவசாயிகளுக்கும், நுகர்வோருக்கும் நிலையான விலையைப் பராமரிக்க உதவும். சந்தைகளில் போட்டி சூழலை உருவாக்குவதுடன், சேமிப்பு வசதிகள் குறைபாட்டால், விவசாய விளைபொருட்கள் வீணாவதையும் தடுக்கும்.
பிரதமர் அலுவலகம்
உலக வில்வித்தை சாம்பியன்ஷிப்பில் இந்தியாவுக்கு முதல் தங்கப் பதக்கம் வென்ற மகளிர் அணிக்கு பிரதமர் வாழ்த்து
பெர்லினில் நடைபெற்ற உலக வில்வித்தை சாம்பியன்ஷிப் போட்டியில் இந்தியாவுக்கு முதல் தங்கப் பதக்கம் வென்ற இந்திய மகளிர் அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இது தொடர்பாக பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"பெர்லினில் நடைபெற்ற உலக வில்வித்தை சாம்பியன்ஷிப்பில் இந்தியாவுக்கு முதல் தங்கப் பதக்கத்தை நமது அற்புதமான மகளிர் அணி கொண்டு வந்ததால் இந்தியாவுக்கு பெருமையான தருணம். நமது சாம்பியன்களுக்கு வாழ்த்துக்கள்! அவர்களின் கடின உழைப்பும் அர்ப்பணிப்பும் இந்த சிறந்த முடிவுக்கு வழிவகுத்துள்ளது.
பெண்கள் மற்றும் குழந்தை நலன் அமைச்சகம்
வளர் இளம் பெண்களுக்கான திட்டத்தில் அனைத்து மாநிலங்கள் / யூனியன் பிரதேசங்கள் சேர்க்கப்பட்டுள்ளன
அனைத்து மாநிலங்கள் / யூனியன் பிரதேசங்களில் செயல்படுத்தப்படும் வளர் இளம் பெண்களுக்கான திட்டத்தில் அத்தகைய பெண்களுக்கு கூடுதல் ஊட்டச்சத்து வழங்க நாள் ஒன்றுக்கு நபர் ஒருவருக்கு ரூ.9.5 வழங்கப்படுகிறது. ஐ சி டி எஸ் திட்டத்தின் கீழ் அங்கன்வாடி சேவைகளில் கருவுற்ற பெண்கள் பாலூட்டும் தாய்மார்களுக்கு ஊட்டச்சத்துக்காக நிர்ணயிக்கப்பட்ட அளவுக்கு சமமான அளவு இது ஆகும். முன்னதாக, வளர் இளம் பெண்களுக்கு ஊட்டச்சத்துக்கு நாள் ஒன்றுக்கு நபர் ஒருவருக்கு ரூ.5.00 வழங்கப்பட்டு வந்தது. வளர் இளம் பெண்கள் திட்டத்தின் கீழ் கருவுற்ற பெண்கள், பாலூட்டும் தாய்மார்களுக்கு வழங்கப்படுவது போன்ற உணவை வழங்குமாறு மத்திய அரசு உத்தரவிட்டுள்ளது.
சமீபத்திய விலை உயர்வு மற்றும் ஆண்டு விலை குறியீட்டு முறை ஆகியவற்றைக் கருத்தில்கொண்டு வளர் இளம் பெண்கள் திட்டத்திற்கு விலைகள் மாற்றி அமைக்கப்பட்டு மாநில அரசுகள் யூனியன் பிரதேச நிர்வாகங்களுக்கு தகவல் தெரிவிக்கப்பட்டுள்ளது.
வளர் இளம் பெண்கள் திட்டத்தை அனைத்து இடங்களுக்கும் படிப்படியாக விரிவாக்குவதற்கு அரசு ஒப்புதல் அளித்துள்ளது. இப்போதைக்கு இந்தத் திட்டம் செயல்படும் மாநிலங்கள், யூனியன் பிரதேசங்களில் உள்ள அனைத்து மாவட்டங்களும் இந்தத் திட்டப் பலனை பெற்று வருகின்றனர்.
மக்களவையில் இன்று  மத்திய மகளிர் குழந்தைகள் மேம்பாட்டுத்துறை அமைச்சர் திருமதி. மேனகா சஞ்சய் காந்தி இத்தகவலை தெரிவித்தார்.
(Visitor Counter : 125
தொழிலாளர் மற்றும் வேலைவாய்ப்பு அமைச்சகம்
ஆண்டு இறுதி கண்ணோட்டம்-2020: தொழிலாளர் மற்றும் வேலைவாய்ப்பு அமைச்சகம்
தொழிலாளர் சார்ந்த நடவடிக்கைகள்பணியாற்றும் நிறுவனங்களை சார்ந்திருக்காமல், கோரிக்கை படிவத்தை தாமாகவே பார்த்தல், பதிவிறக்கம் செய்தல் மற்றும் வெளியேறிய தேதியை பதிவு செய்தல் ஆகியவற்றை பணியாளர்களே ஒருங்கிணைந்த இணையதளத்தில் செய்யலாம்.2020 அக்டோபர் 31 வரை 47.58 லட்சம் கொவிட்-19 முன்பண கோரிக்கைகளை பூர்த்தி செய்துள்ள நாடு முழுவதுமுள்ள பணியாளர் வருங்கால வைப்பு நிதி நிறுவன அலுவலகங்கள், ரூ 12,220.26 கோடியை உறுப்பினர்களுக்கு வழங்கியுள்ளன. 2020 அக்டோபர் 1 முதல் 2020 அக்டோபர் 31 வரை, 149.31 லட்சம் இறுதி பைசல் மற்றும் முன்பண கோரிக்கைகளை பூர்த்தி செய்துள்ள வருங்கால வைப்பு நிதி நிறுவன அலுவலகங்கள், ரூ 55,900.88 கோடியை உறுப்பினர்களுக்கு வழங்கியுள்ளன.வருங்கால வைப்பு நிதி நிறுவன உறுப்பினர்களின் முன்பண கோரிக்கைகளுக்கு தானியங்கி முறை மூலம் தீர்வு.உறுப்பினர்களின் கோரிக்கைகளை விரைந்து நிறைவேற்றுவதற்காக பல்வேறு இடங்களில் சேவைகொவிட்-19 பெருந்தொற்றின் போது உமாங்கின் மூலம் வருங்கால வைப்பு நிதி நிறுவனத்தின் தடையில்லா சேவை வழங்கல்சந்தாதாரர்களின் கே ஒய் சி தகவல்கள் பதிவேற்றம்பிறந்தநாள் திருத்தம் முறையில் மாற்றம்டிஜிலாக்கரில் ஓய்வூதிய உத்தரவுகள் மற்றும் யு ஏ என் அட்டைகள்உமாங்க் செயலியில் ஈபிஎஸ், 1995-இன் கீழ் திட்ட சான்றிதழுக்கு விண்ணப்பிக்கலாம்
பணி வழங்குவோர் சார்ந்த நடவடிக்கைகள்ஜம்மு-காஷ்மீர் வருங்கால வைப்புநிதி தரவுகளை பணியாளர் வருங்கால வைப்பு நிதி நிறுவனத்தின் தரவுகளோடு இணைத்தல்பிரதமரின் ஏழைகள் நல திட்டத்தின் கீழ் வருங்கால வைப்பு நிதி நிவாரண தொகுப்பை செயல்படுத்துவதற்கான நடவடிக்கைகள்2020 மார்ச் மாதத்தின் பங்கை செலுத்துவதற்கான கடைசி தேதி நீட்டிப்புபங்கு தொகை குறைப்புமின்னணு சலான் மற்றும் ரசீது பதிவு எளிமையாக்கப்பட்டுள்ளதுஅங்கீகாரம் பெற்ற கையெழுத்தாளர்களின் கையெழுத்து மின்னணு மூலம் பதிவுவெளிப்படையான மற்றும் விரிவான பதிவு செயல்முறையை உறுதி செய்தல்நீதிசார் வழக்குகளின் காணொலி விசாரணைவிலக்களிக்கப்பட்ட அறக்கட்டளகள் அதிகளவில் பணத்தை பணியாளர் வருங்கால வைப்பு நிதி அமைப்புக்கு பரிவர்த்தனை செய்யலாம்
பிரதமர் அலுவலகம்
200 ஆண்டுகளாக தொடர்ந்து வெளிவரும் மும்பை சமாச்சார் நாளிதழின் த்விஷதாப்தி மகோத்சவத்தில் பிரதமர் பங்கேற்பு
மும்பையில் இன்று நடைபெற்ற மும்பை சமாச்சார் நாளிதழின் த்விஷதாப்தி மகோத்சவத்தில் பிரதமர் திரு நரேந்திர மோடி கலந்து கொண்டார். இந்த நிகழ்வைக் குறிக்கும் வகையிலான நினைவு அஞ்சல் தலையையும் அவர் வெளியிட்டார்.
வரலாற்றுச் சிறப்புமிக்க நாளிதழின் 200-வது ஆண்டை முன்னிட்டு மும்பை சமாச்சாரின் பத்திரிக்கையாளர்கள், ஊழியர்கள் மற்றும் வாசகர்களுக்கு பிரதமர் வாழ்த்து தெரிவித்தார். இந்த இரண்டு நூற்றாண்டுகளில் பல்வேறு தலைமுறைகளுக்கு மும்பை சமாச்சார் குரல் கொடுத்திருப்பதாகக் கூறி, அவர் பாராட்டு தெரிவித்தார். மகாத்மா காந்தி மற்றும் சர்தார் பட்டேல் இருவரும் மும்பை சமாச்சாரை மேற்கோள் காட்டுவார்கள் என்று குறிப்பிட்ட பிரதமர், இந்த நாளிதழின் 200-ஆவது ஆண்டு, இந்தியாவின் 75-ஆவது சுதந்திர ஆண்டுடன் இணைந்திருப்பது மகிழ்ச்சியளிப்பதாகக் கூறினார்.
மும்பை சமாச்சார் என்பது செய்தி ஊடகம் மட்டுமல்ல, ஓர் பாரம்பரியம், என்றார் அவர். மும்பை சமாச்சார் தொடங்கப்பட்டபோது அடிமைத்தனம் ஆழமாக இருந்ததை நினைவுகூர்ந்த பிரதமர், அன்றைய காலகட்டத்தில் குஜராத்தி போன்ற இந்திய மொழியில் ஒரு பத்திரிக்கையைத் தொடங்குவது அவ்வளவு எளிதான காரியமல்ல என்றும், அந்த யுகத்திலும் மொழியியல் இதழியலை மும்பை சமாச்சார் விரிவுபடுத்தியது என்றும் தெரிவித்தார்.
செய்தியைக் கொண்டு செல்வது, மக்களுக்கு விழிப்புணர்வை ஏற்படுத்துவதுதான் பத்திரிக்கைகள் மற்றும் ஊடகத்தின் பணி என்று கூறிய பிரதமர், சமூகத்திலும் அரசிலும் ஏதேனும் குறைபாடுகள் இருந்தால், அவற்றைச் சுட்டிக் காட்டுவதும் இவற்றின் பொறுப்பு என்றார். விமர்சனம் செய்வதற்கு ஊடகத்திற்கு எவ்வளவு உரிமை இருக்கிறதோ, நேர்மறையான செய்திகளை முன்னெடுத்துச் செல்வதிலும் அதற்கு சம அளவு முக்கியத்துவம் உள்ளது.
கடந்த இரண்டு ஆண்டுகளில் கொரானா காலகட்டத்தின் போது நாட்டு நலனுக்காக கர்மயோகிகளைப் போல பத்திரிக்கையாளர்கள் பணியாற்றியது, என்றும் நினைவில் கொள்ளப்படும் என்று பிரதமர் தெரிவித்தார். டிஜிட்டல் வாயிலாக பணம் செலுத்தும் முறை, தூய்மை இந்தியா உள்ளிட்ட முன்முயற்சிகளை ஊக்கப்படுத்துவதில் ஊடகத்தின் பங்களிப்பையும் அவர் பாராட்டினார். “ஆயிரக்கணக்கான ஆண்டுகளாக சமூக அமைப்பின் ஒரு பகுதியாக ஆரோக்கியமான விவாதம், ஆரோக்கியமான விமர்சனம் மற்றும் சரியான பகுத்தறிவை நாம் பின்பற்றி வருகிறோம். மிகவும் கடினமான சமூக தலைப்புகளில் வெளிப்படையான மற்றும் ஆரோக்கியமான விவாதங்களை நாம் நடத்துகிறோம். இந்தியாவின் இந்த நடைமுறையை நாம் வலுப்படுத்த வேண்டும்”, என்று அவர் கூறினார்.
திரு ஃபர்துன்ஜீ மர்ஸ்பாஞ்ஜி என்பவரால் ஜூலை 1, 1822 அன்று மும்பை சமாச்சார், வார இதழாக அச்சாகத் தொடங்கியது. பிறகு 1832-ஆம் ஆண்டு, தினசரியாக அது மாறியது. 200 ஆண்டுகளாக இந்த பத்திரிக்கை தொடர்ந்து வெளிவருகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
8-வது அகில இந்திய ஓய்வூதியதாரர்களுக்கான குறைதீர்ப்பு முகாம் புதுதில்லி விஞ்ஞான் பவனில் இன்று நடைபெற்றது, துறைகளுக்கு இடையேயான ஆலோசனையின் மூலம் நீண்ட நாட்கள் நிலுவையில் இருந்த 50 வழக்குகள் எடுத்துக்கொள்ளப்பட்டு தீர்வு காணப்பட்டன
8-வது அகில இந்திய ஓய்வூதியதாரர்களுக்கான குறைதீர்ப்பு முகாம் புதுதில்லி விஞ்ஞான் பவனில் இன்று நடைபெற்றது, துறைகளுக்கு இடையேயான ஆலோசனையின் மூலம் நீண்ட நாட்கள் நிலுவையில் இருந்த 50 வழக்குகள் எடுத்துக்கொள்ளப்பட்டு தீர்வு காணப்பட்டன.
இம்முகாமில் பங்கேற்ற ஓய்வூதியம் மற்றும் ஓய்வூதியதாரர்கள் நலத்துறை செயலாளர் திரு ஸ்ரீனிவாஸ், 12-க்கும் மேற்பட்ட வழக்குகளுக்கு நேரடியாக தாமே தலையிட்டு விசாரித்தார். பாதுகாப்பு, சுகாதாரம், விமானப்போக்குவரத்து, தபால், தகவல் தொடர்பு மற்றும் ஒலிபரப்பு அமைச்சகம், இளைஞர் நலன் மற்றும் விளையாட்டுத்துறைகளிடமிருந்து அறிக்கைகளைக் கேட்டறிந்தார்.
இந்நிகழ்ச்சியில் பேசிய ஸ்ரீனிவாஸ் ஓய்வூதிய குறைதீர்ப்பு முகாமின் ஒருபகுதியாக அதிகாரிகளுக்கான ஓய்வுக்கு முந்தைய ஆலோசனைக் கூட்டமும் இன்று நடைபெறுவதாகக் கூறினார். முதல் முறையாக ஓய்வூதிய நிதியை அளிக்கும் அனைத்து 18 வங்கிகளும் இந்த ஆலோசனைக் கூட்டத்தில் தங்களது சேவைகளை எடுத்துரைப்பதாகத் தெரிவித்தார். அனைத்து அமைச்சகங்கள் மற்றும் துறைகளைச் சேர்ந்த 120 அதிகாரிகள் அடுத்த 12 மாதங்களில் ஓய்வு பெறவுள்ளதை அடுத்து ஓய்வுக்கு முந்தைய ஆலோசனைக் கூட்டம் ஏற்பாடு செய்யப்பட்டதாகத் தெரிவித்தார்.
நாடு முழுவதும் 70 இடங்களில் காணொளிக் காட்சி வாயிலாக ஓய்வூதிய குறைதீர்ப்பு முகாம், அமைச்சகங்கள், துறைகள் மூலம் ஏற்பாடு செய்யப்பட்டிருந்தது. இதுவரை நடைபெற்ற 7 ஓய்வூதிய குறைதீர்ப்பு முகாம்கள் மூலம் 24,218 வழக்குகளில், 17,235 வழக்குகளுக்கு தீர்வு காணப்பட்டுள்ளன.
புதிய மற்றும் புதுப்பிக்கத்தக்க எரிசக்தி அமைச்சகம்
ரூ.4,500 கோடி மதிப்பிலான சூரிய மின்சக்தி உற்பத்தி மையங்கள் அமைப்பதற்கான ஏலம்: விண்ணப்பங்களை வரவேற்கிறது ஐஆர்இடிஏ
ரூ.4.500 கோடி மதிப்பிலான உற்பத்தியுடன் கூடிய ஊக்குவிப்பு திட்டத்தின் கீழ் சூரிய மின்சக்தி உற்பத்தி மையங்கள் அமைப்பதற்கு, சூரிய மின்சக்தி கருவிகள் தயாரிப்பாளர்களிடமிருந்து விண்ணப்பங்களை இந்திய புதுப்பிக்கத்தக்க எரிசக்தி மேம்பாட்டு முகமை வரவேற்கிறது.
இது புதிய மற்றும் புதுப்பிக்கத்தக்க எரிசக்தி அமைச்சகத்தின் பொதுத்துறை நிறுவனமாகும். இத்திட்டத்தை அமல்படுத்தும் நிறுவனமாக ஐஆர்இடிஏ-வை புதிய மற்றும் புதுப்பிக்கத்தக்க எரிசக்தி அமைச்சகம் நியமித்துள்ளது. சூரிய மின்சக்தி உற்பத்தி கருவிகளை உள்நாட்டில் தயாரிப்பதை ஊக்குவிக்க, ரூ.4,500 கோடி மதிப்பிலான திட்டத்துக்கு மத்திய அமைச்சரவை ஏற்கனவே ஒப்புதல் வழங்கியுள்ளது.
இந்த ஏலத்துக்கு விண்ணப்பிக்க ஜூன் 30ம் தேதி கடைசி நாளாகும்.
ஏலத்தில் வெற்றி பெறுபவர்களை தேர்வு செய்யும் நடைமுறை ஜூலை 30ம் தேதிக்குள் முடிவடையும். இந்த ஏலத்துக்கான விண்ணப்பத்தை ஐஆர்இடிஏ தனது இணையளத்தில் கடந்த மே 25ம் தேதி வெளியிட்டது.
மின்னணு விண்ணப்ப நடைமுறை மே 31ம் தேதி வரை இருந்தது.
இதற்கு விண்ணப்பிக்கும் நிறுவனங்கள், தங்கள் உற்பத்தி மையத்தை புதிய இடத்திலோ அல்லது ஏற்கனவே வர்த்தக பயன்பாட்டில் இருந்த இடத்திலோ அமைக்கலாம். ஆனால் இத்திட்டத்தை புதிய மற்றும் பழைய இடத்தை இணைத்து தொடங்க கூடாது. ஏலத்துக்கு விண்ணப்பிக்கும் கடைசி தேதிக்கு முன்பாக மூலதனப் பொருட்களை இறக்குமதி செய்த நிறுவனங்கள், உற்பத்தியுடன் கூடிய ஊக்குவிப்பு திட்டத்தின் கீழ் பங்கேற்க தகுதியில்லை. சூரிய மின்சக்தி உற்பத்தி மையம் அமைப்பதற்கான குறைந்தபட்ச திறன் 1,000 மெகா வாட். ஒவ்வொரு ஆண்டும் ஏலத்தில் வெற்றி பெறுபவர்களுக்கு உற்பத்தியுடன் கூடிய ஊக்குவிப்பு திட்டம் 5 ஆண்டு காலத்துக்கு வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726184
சுற்றுலா அமைச்சகம்
”நமது தேசத்தைப் பாருங்கள்” தொடரின் கீழ் சுற்றுலா அமைச்சகம் 40-வது வலைதளத் தொடரை ”கியர்களை மாற்றும் இந்தியப் பெண்கள்” என்ற தலைப்பில் வழங்கியது.
நமது தேசத்தைப் பாருங்கள் வலைதளத் தொடரில் 40-வது அத்தியாயத்தை, இந்திய அரசின் சுற்றுலா அமைச்சகம், ‘’ கியர்களை மாற்றும் இந்தியப் பெண்கள்’’ என்ற தலைப்பில் ஏற்பாடு செய்திருந்தது. சுற்றுலாவுடன் இணைந்த பெண்கள் இரு சக்கர வாகனம் ஓட்டும் சிலிர்ப்புகளை இது விளக்கியது. இந்தியாவின் இரண்டு பெண் இரு சக்கர வாகன ஆர்வலர்கள் இந்தத் தொடரை நடத்தினர். இரு சக்கர வாகனம் ஓட்டுவதில் அதிக ஆர்வம் கொண்ட வரும், மோட்டார் சைக்கிள்களில் பயணம் செய்பவர்களை ஊக்குவிக்கும் அமைப்பான நகரும் பெண்கள் அமைப்பின் இணை நிறுவனரும், சுற்றுலா ஊக்குவிப்பாளருமான ஜெய் பாரதி, இரு சக்கர வாகன ஆர்வலர், வலைதள எழுத்தாளர், கதை சொல்லி, மோட்டார் சைக்கிள் சுற்றுலா வழிகாட்டி என பலதுறை நிபுணராக விளங்கும் கான்டிடா லூயிஸ் ஆகியோர் அவர்கள்.
சுமார் ஒரு மணி நேரம் நடைபெற்ற இந்த நிகழ்வை சுற்றுலா அமைச்சகக் கூடுதல் தலைமை இயக்குநர் திருமிகு. ருபிந்தர் பிரார் நெறிப்படுத்தினார். இரு சக்கர வாகன இந்தியப் பெண் ஆர்வலர்களின் பாதுகாப்பு, இரு சக்கர வாகனம் மூலம் எண்ணற்ற இந்திய நில அமைப்புகளைத் தெரிந்து கொள்ளுதல், தடைகள் ஏதுமின்றி நாடு முழுவதும் அதிகப் பெண்கள் பொறுப்பான பயணத்தை மேற்கொள்ள ஊக்குவிப்பு ஆகிய அம்சங்களை இது கொண்டிருந்தது. ஒரே பாரதம், உன்னத பாரதம் இயக்கத்தின் கீழ், இந்தியாவின் செழுமையான பன்முகத் தன்மையை விளக்கும் முயற்சியாக நமது தேசத்தைப் பாருங்கள் தொடர் அமைந்துள்ளது. மெய்நிகர் தளம் மூலம், ஒரே பாரதம் உன்னத பாரதம் எழுச்சியை இது தொடர்ந்து பரப்பி வருகிறது.
நிகழ்ச்சியில் பேசிய இருவரும், இந்தியப் பெண்கள் இரு சக்கர வாகன சமூகத்தில் மிகவும் பிரபலமானவர்கள். இவர்களது பைக் பயணங்களால், ஆர்வம் கொண்ட மேலும் பல இளம் பெண்களுக்கு முன்மாதிரியாக இவர்கள் திகழ்கின்றனர். தெலங்கானாவைச் சேர்ந்த ஜெய் பாரதி, கட்டடக்கலையைத் தொழிலாகக் கொண்டவர். நகரும் பெண்கள் என்னும் ஆதாயமற்ற அமைப்பை நடத்தி வருகிறார். இது பெண்களுக்கு, இரு சக்கர வாகனங்களை ஓட்டுவதில் உதவி வருகிறது. பிகர்னி என்னும் அனைத்து மகளிர் பைக்கர் கிளப்பின் ஹைதராபாத் பிரிவின் தலைவராக அவர் உள்ளார். கான்டிடா லூயிஸ், ஒரு இளம் மோட்டார் சைக்கிள் பயண ஊக்குவிப்பாளர், யுடியூப், இன்ஸ்டாகிராம் ஆகியவற்றில் லட்சக்கணக்கான பேர் இவரைப் பின்தொடர்கின்றனர். கர்நாடக மாநிலம் ஹூப்ளி நகரைச் சேர்ந்த கான்டிடா, தன்னை ஒரு கதை சொல்லி எனக் கூறுகிறார். நாடு முழுவதும் மட்டுமல்லாமல், வெளிநாடுகளிலும் பயணம் மேற்கொண்டுள்ள இவர், மிகவும் சிலிர்ப்பூட்டும் வகையில் பயணங்களை மேற்கொள்ளும் வகையில், சுற்றுலா ஆர்வலர்களுக்கு மோட்டார் சைக்கிள் சுற்றுலா வழிகாட்டியாக உதவி வருகிறார்.
வலைதள அமர்வுகள் தற்போது இந்த இணைப்புகளில் கிடைக்கும்.
https://www.youtube.com/channel/UCbzIbBmMvtvH7d6Zo_ZEHDA/featured
http://tourism.gov.in/dekho-apna-desh-webinar-ministry-tourism
https://www.incredibleindia.org/content/incredible-india-v2/en/events/dekho-apna-desh.html
இந்த வலைதளத் தொடரின் அமர்வுகள் இந்திய அரசின் சுற்றுலா அமைச்சகம் கையாளும் அனைத்து சமூக ஊடகங்களிலும் காணக் கிடைக்கும்.
அடுத்த வலைதள நிகழ்ச்சி 2020 ஜூலை 11ஆம் தேதி சனிக்கிழமை, உத்தரகாண்டை ஒரு யோகா மையமாக சித்தரிக்கும் வகையில் இருக்கும்.
(Visitor Counter : 175
அறிவியல் மற்றும் தொழில்நுட்பத்துறை
அறிவியல் தொழில்நுட்பம் மற்றும் புதுமை கண்டுபிடிப்பு கொள்கை  பற்றி வெளிநாட்டு வாழ் இந்திய விஞ்ஞானிகளுடன் டாக்டர் ஹர்ஷ் வர்தன் காணொலி காட்சி மூலம் ஆலோசனை
இந்தியாவின் அறிவியல் தொழில்நுட்பம் மற்றும் புதுமை கண்டுபிடிப்பு கொள்கை-2020-க்கு தங்கள் பங்களிப்பை அளிக்கும் வழிகள் குறித்து, வெளிநாடுகளில் வசிக்கும் இந்திய விஞ்ஞானிகளுடன், அறிவியல் தொழில்நுட்ப துறைக்கு பொறுப்பு வகிக்கும் மத்திய சுகாதாரத்தறை அமைச்சர் டாக்டர் ஹர்ஷ் வர்தன் சனிக்கிழமை மாலை காணொலி காட்சி மூலம் ஆலோசனை நடத்தினார். இது போன்ற ஆலோசனை கூட்டத்தில் டாக்டர் ஹர்ஷ் வர்தன் பங்கேற்பது இதுவே முதல்முறை. இந்த ஆலோசனை கூட்டத்தில், மத்திய அரசின் முதன்மை அறிவியல் ஆலோசகர் பேராசிரியர் கே.விஜயராகவன், அறிவியல் தொழில்நுட்ப துறை செயலாளர் பேராசிரியர் அசுதோஷ் சர்மா உட்பட பலர் கலந்து கொண்டனர்.
இந்த கூட்டத்தில் டாக்டர் ஹர்ஷ் வர்தன் பேசியதாவது:
தற்போதைய கொவிட்-19 நெருக்கடி சூழல் இந்தியாவையும், உலகத்தையும் மாற்றியமைத்துள்ளதால், இந்த எஸ்டிஐபி கொள்கை தொடங்கப்பட்டுள்ளது. இந்த ஆலோசனை கூட்டம் எஸ்டிஐபி 2020 உருவாக்கத்தில் முக்கிய யோசனைகளை உருவாக்குவதையும், ஒழுங்குபடுத்துவதையும் நோக்கமாகக் கொண்டுள்ளது. கொள்கை உருவாக்கத்தில், வெளிநாட்டு வாழ் இந்திய விஞ்ஞானிகள் முக்கிய பங்குதாரராக இருந்து தங்கள் ஆலோசனைகளை வழங்க வேண்டும். அவை, எஸ்டிஐ கொள்கையில் சேர்க்கப்படும். திறமையான வெளிநாட்டு வாழ் இந்தியர்களை மீண்டும் தாய்நாட்டை நோக்கி ஈர்க்கும் வாய்ப்புகளை உருவாக்குவது முக்கியம். இதே நோக்கில்தான், ‘வைபவ்’மற்றும் ‘பிரபாஸ்’ கூட்டங்களையும் மத்திய அரசு நடத்தியது.
உலகளவிலும், தேசிய அளவிலும் அறிவியல் தொழில்நுட்ப வளர்ச்சிக்கு இந்திய விஞ்ஞானிகள் மிகப் பெரிய பங்களிப்பை அளித்துள்ளனர். இந்தியாவின் தகவல் தொழில்நுட்பம் மற்றும் உயிரி தொழில்நுட்ப தொழில் வளர்ச்சிக்கும், வெளிநாட்டு வாழ் இந்திய விஞ்ஞானிகள் சிறந்த பங்களிப்பை அளித்துள்ளனர்.
கடந்த சில ஆண்டுகளாக நாட்டின் வளர்ச்சி அதிகரித்து, அறிவியல் தொழில்நுட்பம் மற்றும் புதுமை கண்டுபிடிப்பில் முன்னணி நாடாக இந்தியா உருவாகியுள்ளது. நாட்டின் செயல்பாடு, ஆய்வறிக்கை வெளியீடு, காப்புரிமை மற்றும் ஆராய்ச்சி வெளியீடுகளின் தரம் ஆகியவற்றிலும் குறிப்பிடத்தக்க அளவு முன்னேற்றம் ஏற்பட்டுள்ளது. ஆராய்ச்சி மற்றும் மேம்பாட்டுக்கான ஆண்டு செலவினங்களும் தனியார் அமைப்புகளுடன் இணைந்து அதிகரிக்கப்பட்டுள்ளன. ஆராய்ச்சி மற்றும் மேம்பாடு திட்டங்களில் பெண்கள் பங்களிப்பு 2 மடங்கு அதிகரித்துள்ளது.
எஸ்டிஐ வளர்ச்சியை அதிகரிக்க இந்திய அறிவியல் மற்றும் பொருளாதாரச் சூழலுடன், வெளிநாடுகளில் உள்ள இந்திய விஞ்ஞானிகளையும் இணைக்க வேண்டும் என்பதை இந்தியா நோக்கமாக கொண்டுள்ளது.
இவ்வாறு டாக்டர் ஹர்ஷ் வர்தன் பேசினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1671213
---
(Visitor Counter : 1755
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 187.95 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 15,636 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 187.95 கோடிக்கும் அதிகமான  டோஸ்கள் செலுத்தப்பட்டுள்ளன. 2,30,89,167 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.70 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது. முதல் நாளில் 4,68,211 பேர் முன்னெச்சரிக்கை தவணை தடுப்பூசியை செலுத்திக் கொண்டனர்.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 1,970 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,23,311.
இந்தியாவில் கடந்த 24 மணி நேரத்தில் 2,483 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,49,197 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.54 கோடி 83,54,69,014). வாராந்திரத் தொற்று 0.58 சதவீதமாக உள்ளது. தினசரித் தொற்று விகிதம் 0.55 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820033
அறிவியல் மற்றும் தொழில்நுட்பத்துறை
நட்சத்திரங்களிடையே உள்ள இடைவெளியில் உள்ள லித்திய மிகுதியை, லித்தியம் அதிகமுள்ள சிவப்புப் பெருமீன்களோடு இந்திய வானியற்பியல் நிறுவன விஞ்ஞானிகள் தொடர்புப்படுத்தி ஆராய்ந்துள்ளனர்
இந்திய அரசின் அறிவியல் மற்றும் தொழில்நுட்பத்துறையின் கீழ் இயங்கும் தன்னாட்சி பெற்ற அமைப்பான இந்திய வானியற்பியல் நிறுவனத்தை சேர்ந்த ஆராய்ச்சியாளர்கள், நூற்றுக்கும் மேற்பட்ட லித்தியம் அதிகமுள்ள விண்மீன்களைக் கண்டறிந்து உள்ளனர். இது, லித்தியம் நட்சத்திரங்களில் உற்பத்தி செய்யப்படுகிறது மற்றும் நட்சத்திரங்களிடையே உள்ள இடைவெளி  தளத்தில் அது மிகுந்து காணப்படுகிறது என்பதை குறிக்கிறது. சிவப்புப் பெருநட்சத்திரங்களின் பரிணாம வளர்ச்சியில் புதிய பார்வைகளைத் திறந்து விடும் விதமாக, சிவப்புக் கொத்து ராட்சதர்கள் எனப்படும் மத்திய ஹீலியம் எரியும் நட்சத்திரங்களோடும், லித்தியம் உயர்வை அவர்கள் தொடர்புப்படுத்தி உள்ளனர்.
ஆதிகால லித்திய மிகுதியைக் கணிக்கும் மாதிரிகளைக் கொண்ட பெருவெடிப்பு அணுக்கருத் தொகுப்பாக்கத்தில்  உருவாகும் மூன்று ஆரம்ப கால கூறுகளில் ஒன்று லித்தியம் ஆகும். ஹைட்ரஜன் மற்றும் ஹீலியம் மற்ற இரண்டுமாகும். ஆனால், நட்சத்திரங்களிடையே உள்ள இடைவெளி தளத்திலும் இளைய விண்மீன்களிலும் உள்ள லித்தியத்தின் தற்போதைய அளவு ஆதிகால மதிப்பை விட 4 மடங்கு அதிகமாகும். எனவே, பெரு வெடிப்பு அணுக்கருத் தொகுப்பாக்கத்தையும், நட்சத்திரங்களின் கலக்கும் செயல்பாட்டையும் உறுதி செய்ய, நமது பால்வெளியில் லித்திய செறிவூட்டலுக்கான ஆதாரங்களைக் கண்டுபிடிப்பது ஆராய்ச்சியாளர்களுக்கு பெரும் ஆர்வமளிக்கும் ஒரு விஷயமாகும். அதிக சக்தியுள்ள அண்டக் கதிர் துகள்கள், கரிமம் மற்றும் பிராணவாயு உற்பத்தி செய்யும் லித்தியம் போன்ற இலகுவான துகள்களோடு சேர்ந்து பெரும் உட்கருவோடு  வெடிக்கும் எதிர்வினையோடு மட்டுமில்லாது, நட்சத்திரங்களும் பால்வெளியில் லித்தியத்துக்கான வாய்ப்புள்ள ஆதரமாக முன்மொழியப்படுகின்றன. விண்மீன்கள் லித்திய மூழ்கிகள் என பொதுவாக அழைக்கப்படும். சுமார் 2.5X10 6 K என்னும் நட்சத்திரங்களில் சுலபமாக எதிர்கொள்ளப்படும் மிகக் குறைந்த தட்ப வெட்ப அளவில் லித்தியம் எரிவதால், விண்மீன்களோடு பிறக்கும் அசல் லித்தியம், நட்சத்திரங்களின் வாழ்நாள் காலத்தை பொறுத்து தான் குறையும் என்பது இதன் பொருளாகும்.
(Visitor Counter : 146
சுற்றுச்சூழல் மற்றும் வனத்துறை அமைச்சகம்
ஒருமுறை பயன்படுத்தும் பிளாஸ்டிக் மீதான தடை
ஒருமுறை பயன்படுத்தப்படும் பிளாஸ்டிக் பொருட்களுக்கு விதிக்கப்பட்ட தடை குறித்த அறிவிக்கை, ஆகஸ்ட் 12, 2021 அன்று வெளியிடப்பட்டது. இது ஜூலை 1, 2022 அன்று முதல் அமலுக்கு வந்தது. ஒருமுறை பயன்படுத்தும் பிளாஸ்டிக் பொருட்களை உற்பத்தி செய்யும் நிறுவனங்களுக்கு மாற்றுத் தொழிலில் ஈடுபடுவதற்கான அவகாசம் வழங்கப்பட்டது. ஒரு முறை மட்டும் பயன்படுத்தும் பிளாஸ்டிக் பொருட்களின் உற்பத்தியில் ஈடுபட்ட நிறுவனங்கள் மாற்றுத் தொழில் ஈடுபடுவதற்காக சிறு, குறு மற்றும் நடுத்தர தொழில் துறை அமைச்சகத்தின் திட்டங்கள் மூலம் ஆதரவளிக்கப்படுகிறது. தொழில்நுட்ப மேம்பாடு, விழிப்புணர்வை ஏற்படுத்துதல், சந்தை வாய்ப்பு, உள்கட்டமைப்புக்கான ஆதரவு ஆகியவற்றை இத்திட்டங்கள் அளிக்கின்றன. மாற்றுப் பொருட்கள் உற்பத்தி மூலம் புதிய வேலைவாய்ப்புகள் உருவாகும்.
இத்தகவலை மாநிலங்களவையில் மத்திய சுற்றுச்சூழல் வனம் மற்றும் பருவ நிலை மாற்றத் துறைக்கான இணையமைச்சர் திரு அஸ்வினி குமார் சௌபே கேள்வி ஒன்றுக்கு எழுத்துப்பூர்வமாக தெரிவித்துள்ளார்.